**H O T Ă R Â R E**

**privind** **acordarea unui mandat special reprezentantului Judeţului Cluj**

**în Adunarea Generală a Acţionarilor la Compania de Apă Someș S.A,**

**în vederea exercitării drepturilor de acționar**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 176 din 18.10.2021 privind acordarea unui mandat special reprezentantului Judeţului Cluj în Adunarea Generală a Acţionarilor la Compania de Apă Someș S.A, în vederea exercitării drepturilor de acţionar propus de preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 36181/2021; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 36288/2021 şi Avizul cu nr. 36181 din 21.10.2021 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de adresa Asociației Regionale pentru Dezvoltarea Infrastructurii din Bazinul Hidrografic Someș Tisa nr. 422/07.10.2021, înregistrată la Consiliul Județean Cluj cu nr. 36181/07.10.2021;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (2) lit. d) din Ordonanța de urgență a Guvernului privind Codul administrativ nr. 57/2019, cu modificările și completările ulterioare;
* Legii privind societăţile nr. 31/1990, republicată, cu modificările şi completările ulterioare;
* Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;
* Hotărârii Consiliului Judeţean Cluj nr. 223/2017 privind acordarea unui mandat special reprezentantului Judetului Cluj in Adunarea Generală a Acționarilor la Compania de Apa Somes S.A., în vederea exercitarii drepturilor de acţionar;
* Hotărârii Consiliului Judeţean Cluj nr. 8/2019 privind acordarea unui mandat special reprezentantului Judetului Cluj in Adunarea Generală a Acționarilor la Compania de Apa Somes S.A., în vederea exercitarii drepturilor de acţionar;
* Hotărârii Consiliului Județean nr. 34/2019 privind stabilirea indemnizației lunare fixe a administratorilor din consiliile de administrație ale societăților la care Județul Cluj este acționar unic sau majoritar;
* Hotărârii Consiliului Judeţean Cluj nr. 193/2020 privind desemnarea reprezentanților Județului Cluj în adunarea generală a acționarilor la societățile la care acesta este acționar;
* Hotărârii Consiliului Judeţean Cluj nr. 150/2021 privind acordarea unui mandat special reprezentantului Judetului Cluj in Adunarea Generală a Acționarilor la Compania de Apa Somes S.A., în vederea exercitarii drepturilor de acţionar;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se acordă mandat special doamnei Marc Marinela, în calitate de reprezentant al Județului Cluj în Adunarea Generală a Acționarilor la Compania de Apă Someș S.A., pentru:

a) constatarea încetării contractelor de mandat ale membrilor Consiliului de administrație al societății Compania de Apă Someș S.A., prin expirarea duratei pentru care au fost încheiate, respectiv 20.11.2021, după cum urmează:

1. Contractul cu nr. 131001/20.11.2017 încheiat cu dl. Miclăuş Liviu Cornel;
2. Contractul cu nr. 3980/01.02.2019 încheiat cu dl. Dan Cristian Lucian;
3. Contractul cu nr. 31006/20.11.2017 încheiat cu dna. Rădoiu-Leș Gabriela Angela;
4. Contractul cu nr. 31005/20.11.2017 încheiat cu dl. Morar Ignat;
5. Contractul cu nr. 31004/20.11.2017 încheiat cu dna. Henter Andreea Elisabeta;
6. Contractul cu nr. 31002/20.11.2017 încheiat cu dl. Pop Ioan Cristian;
7. Contractul cu nr. 22803/28.05.2021 încheiat cu dna. Luca Emanuela Maria.

b) propunerea şi desemnarea în calitate de administratori provizorii neexecutivi în Consiliului de administraţie al Companiei de Apă Someș S.A., începând cu data de 21.11.2021 și până la finalizarea procedurii de selecție, dar nu mai mult de 4 luni, a următoarelor persoane:

1. dl. Miclăuş Liviu Cornel;
2. dl. Dan Cristian Lucian;
3. dna. Rădoiu-Leș Gabriela Angela;
4. dna. Luca Emanuela Maria;
5. dl. Morar Ignat;
6. dna. Henter Andrea Elisabeta;
7. dl. Pop Ioan-Cristian.

c) propunerea şi aprobarea remuneraţiei administratorilor provizorii nominalizați la lit. b), formată dintr-o indemnizaţie lunară fixă în sumă netă de 1.500 lei;

d) propunerea şi aprobarea contractului de mandat care se încheie cu administratorii provizorii nominalizați la lit. b), conform contractului de mandat-cadru cuprins în **anexa** care face parte integrantă din prezenta hotărâre;

e) semnarea contractului de mandat cu administratorii provizorii nominalizați la lit. b);

f) modificarea art. 17 din Actul Constitutiv conform prezentei hotărâri.

**Art. 2.** Reprezentantul Judeţului Cluj în Adunarea Generală a Acţionarilor la Compania de Apă Someş S.A. va depune la Consiliul Judeţean Cluj, în termen de cel mult două zile lucrătoare de la data desfăşurării şedinţei A.G.A., copii conforme cu originalul ale hotărârilor adoptate şi ale proceselor-verbale ale şedinţei.

**Art. 3.** Cu punerea în aplicare a prevederilor prezentei hotărâri se încredinţează reprezentantul Judeţului Cluj în A.G.A. la Compania de Apă Someş S.A. și societatea Compania de Apă Someş S.A.

**Art. 4.** Prezenta hotărâre se comunică Direcţiei Generale Buget-Finanţe, Resurse Umane; reprezentantului Judeţului Cluj în A.G.A. la Compania de Apă Someş S.A.; persoanelor nominalizate la art. 1 lit. b); societăţii Compania de Apă Someş S.A.; Asociației Regionale pentru Dezvoltarea Infrastructurii din Bazinul Hidrografic Someș Tisa, precum şi Prefectului Judeţului Cluj şi se aduce la cunoştinţă publică prin afişarea la sediul Consiliului Judeţean Cluj şi pe pagina de internet „www.cjcluj.ro”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 168 din 28 octombrie 2021**

*Prezenta hotărâre a fost adoptată cu 28 de voturi “pentru”, 4 voturi ”împotrivă” și o ”abținere”, fiind astfel respectate prevederile legale privind majoritatea de voturi necesară.*